CELEX: 22004D0140
Language: lt
Date: 1099008000000
Title: 2004 m. spalio 29 d. EEE jungtinio komiteto sprendimas Nr. 140/2004, iš dalies keičiantis EEE susitarimo I priedą (Veterinarijos ir fitosanitarijos klausimai)

21.4.2005   
            
            
               LT
            
            
               Europos Sąjungos oficialusis leidinys
            
            
               L 102/4
            
         
      EEE JUNGTINIO KOMITETO SPRENDIMAS
   
   Nr. 140/2004
   2004 m. spalio 29 d.
   iš dalies keičiantis EEE susitarimo I priedą (Veterinarijos ir fitosanitarijos klausimai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, koreguojančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo I priedas 2004 m. liepos 9 d. EEE jungtinio komiteto sprendimu Nr. 96/2004 (1) buvo iš dalies pakeistas.
            
         
               (2)
            
            
               Į Susitarimą turi būti įtrauktas 2004 m. balandžio 29 d. Komisijos reglamentas (EB) Nr. 879/2004 dėl laikinojo leidimo naudoti jau patvirtintą pašarų priedą (Saccharomyces cerevisiae) naujai paskirčiai (2) su pataisymais, padarytais OL L 180, 2004 5 15, p. 30.
            
         
               (3)
            
            
               Į Susitarimą turi būti įtrauktas 2004 m. balandžio 29 d. Komisijos reglamentas (EB) Nr. 880/2004, leidžiantis neribotą laiką „Dažiklių, įskaitant pigmentus“ grupei priskiriamus betakarotiną ir kantaksantiną naudoti kaip pašarų priedus (3),
            
         NUSPRENDĖ:
   1 straipsnis
   Susitarimo I priedo II skyriuje po 1zm punkto (Komisijos reglamentas (EB) Nr. 490/2004) įterpiami šie punktai:
   
               „1zn.
            
            
               
                  32004 R 0879: 2004 m. balandžio 29 d. Komisijos reglamentas (EB) Nr. 879/2004 dėl laikinojo leidimo naudoti jau patvirtintą pašarų priedą (Saccharomyces cerevisiae) naujai paskirčiai (OL L 162, 2004 4 30, p. 65) su pataisymais, padarytais OL L 180, 2004 5 15, p. 30.
            
         
               1zo.
            
            
               
                  32004 R 0880: 2004 m. balandžio 29 d. Komisijos reglamentas (EB) Nr. 880/2004, leidžiantis neribotą laiką „Dažiklių, įskaitant pigmentus“ grupei priskiriamus betakarotiną ir kantaksantiną naudoti kaip pašarų priedus (OL L 162, 2004 4 30, p. 68).“
            
         2 straipsnis
   Reglamento (EB) Nr. 879/2004 su pataisymais, padarytais OL L 180, 2004 5 15, p. 30, ir Reglamento (EB) Nr. 880/2004 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2004 m. spalio 30 d., jei EEE jungtiniam komitetui bus pateikti visi pranešimai pagal Susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. spalio 29 d.
      
         
            EEE jungtinio komiteto vardu
         
         
            Pirmininkas
         
         Kjartan JÓHANNSSON
         
      
   
   
      (1)  OL L 376, 2004 12 23, p 17.
   
      (2)  OL L 162, 2004 4 30, p. 65.
   
      (3)  OL L 162, 2004 4 30, p. 68.
   
      (4)  Konstitucinės nuostatos nenurodytos.